laion/Wikipedia-Exotic huggingface dataset:
המזרח התיכון (שיר)

המזרח התיכון הוא סינגל שהוקלט על ידי הזמר-יוצר הישראלי עברי לידר. השיר יצא לאור ב-24 במאי 2020, על ידי חברת התקליטים הליקון, כסינגל שלא מתוך אלבום. השיר נכתב על ידי עברי לידר, הולחן על ידי לידר והמוזיקאי הדרוזי סאם חלבי, והופק על ידי חלבי. לידר סיפר כי השניים הכירו דרך התכתבות ברשת החברתית אינסטגרם, תוך שבהמשך החלו לעבוד יחד באולפני הקלטות בדלית אל-כרמל, מקום מגוריו של חלבי, בתל אביב ובניו יורק. השיר עוסק במגפת הקורונה והשלכותיה, תוך שלקראת סוף השיר, לידר מאזכר את הבידוד והלמידה מרחוק שהתקיימו במהלך תקופה זו. הווידאו קליפ הנלווה שצולם לשיר, בוים על ידי עומר טובי והועלה לערוץ היוטיוב של לידר ב-24 במאי 2020, בסמוך לצאת הסינגל. בקליפ משתתפת השחקנית מגי אזרזר, שמגלמת בקליפ אמא חוצנית, שרוצה לעזוב את ביתה בתקופת התפרצות מגפת הקורונה ואינה מקבלת את המגבלות שהחלו בשל המגפה, תוך שהיא מחפשת, לדברי במאי הקליפ עומר טובי, "דרך מילוט שתביא אותה לפלנטה חדשה בה קיים ריגוש ומתקיים שפע של כיף". הקליפ צולם בנמל התעופה בן-גוריון. צילומי הקליפ התאפשרו בנמל התעופה בשל שהיה סגור בתקופת מגפת הקורונה. נכון ליולי 2022, מונה הצפיות של הקליפ עומד על כ-3.8 מיליון צפיות. בן שלו, מבקר המוזיקה של עיתון "הארץ", סקר את השיר, באומרו, "אחרי שלידר העמיד זו לצד זו כמה השקפות בעייתיות, ואז הסתבך בעצמו עם ההשקפות הסותרות שלו, הדרופ מספק לשיר, ללא צורך במילים, את החזון החיובי המוצק שלו. שום דבר מרחיק לכת. בסך הכל הצעה לפסקול: העוד והביט האלקטרוני כסאונד הטבעי, המרקיד והיפה של המקום הזה, מצפון תל אביב ועד דליה". מבקר המוזיקה יוסי חרסונסקי סקר את השיר בחיוב, תוך שהעניק לו ציון של ארבעה כוכבי זהב מתוך חמישה, באומרו כי "לידר אינו מתיימר להמציא משהו חדש, זה מהלך מוזיקלי שהופך תחושה לזרימה שמשדרת מצב רוח טוב, פופ שמעיד על רעננות. אם זה מה שהוליד הבידוד – אז עשה לו טוב הסגר. הוא היה זקוק לנגיף ולבידוד, לפחות לטובת ההשראה". כבר כשיצא, זכה השיר להצלחה רבה, תוך שהצליח להופיע לראשונה במקום השלישי במצעד השבועי של מדיה פורסט והגיע בשיאו למקום השני במצעד. נכון ל-14 ביוני, שהה השיר במצעד סך של כ-3 שבועות. גם ברשת הזרמת המדיה ספוטיפיי זכה השיר להצלחה, תוך שהצליח להגיע למקום ה-110 במצעד שירי הספוטיפיי השבועי, וצבר למעלה מ-100 אלף השמעות. לדף השיר באתר הספרייה הלאומית עברי לידר – המזרח התיכון | | Helicon Music, באתר www.helicon.co.il, ‏2020-05-24 עברי לידר - המזרח התיכון, באתר ‏מאקו‏, 24 במאי 2020 המזרח התיכון: השיר החדש של עברי לידר והמוזיקאי הדרוזי, באתר ‏מאקו‏, 6 ביוני 2020 עברי לידר - המזרח התיכון (PROD. BY SAM HALABI), סרטון באתר יוטיוב (אורך: 3:40) מוזיקה - בזכות האינסטגרם: עברי לידר בלהיט על המזרח התיכון, באתר פרוגי, ‏2020-05-24 בן שלו, אין רציונל מאחורי האמירות של עברי לידר. מה בכל זאת כן עובד בשיר החדש?, באתר הארץ, 26 במאי 2020 המזרח התיכון, באתר יוסמיוסיק, ‏2020-05-24 niv the tool, המצעד השבועי של מדיה פורסט, באתר mediaforest-group Spotify Charts, www.spotifycharts.com המזרח התיכון, נבדק ב-2020-06-19
קלאודסאט

קלאודסאט (CloudSat) הוא לוויין של נאס"א, וחלק מסדרת לווייני תצפית כדור הארץ שוגר על גבי טיל מדגם דלתא 2 ב-28 באפריל 2006. הלוויין צופה על שכבות העננים של כדור הארץ באמצעות מכ"ם, מודד את גובה ועובי העננים, ועל ידי כך מוסיף נתונים אודות הקשר בין העננים והאקלים כדי לפתור שאלות הקשורות להתחממות הגלובלית. קלאודסאט טס במבנה מתואם המכונה "A Train" ביחד עם לוויינים נוספים: אקווה, אאורה, קליפסו (ששוגר יחד עמו), והלוויין הצרפתי פאראסול. המכ"מ שעל גבי קלאודסאט משגר פעימות קצרות של גלי מיקרו לאטמוספירה, ובאמצעות פיענוח הדרך שבה הפעימות הללו נקלטות בחזרה בלוויין, יוצר תמונה של מבנה ותכולת המים בעננים. עוצמת החזר אותות המכ"ם קשורה ישירות לכמות המים בעננים. למעשה הדבר מאפשר למדענים אפילו 'לשקול' את העננים. הלוויין קלאודסאט מתופעל על ידי אוניברסיטת קולורדו. אתר האינטרנט הרשמי של קלאודסאט (באנגלית) מדיה וקבצים בנושא קלאודסאט בוויקישיתוף דף הבית של הלוויין באתר אוניברסיטת קולורדו לידיעה על השיגור, באתר "הידען"
שייח' אימאם

שייח' אימאם (בערבית: إمام محمد أحمد عيسى; ‏ 2 ביולי 1918 – 7 ביוני 1995) היה זמר ומלחין מצרי. רוב חייו הופיע לצד אחמד פואד נגם. אימאם נולד למשפחה ענייה באזור גיזה. הוא התעוור בילדותו. לאחר מספר שנים של לימודי קוראן הוא עבר לקהיר והתנהג כדרוויש. במקביל הוא למד מוזיקה והחל להופיע בחתונות ואירועים משפחתיים אחרים. בשנת 1962 הוא הכיר את אחמד פואד נגם והם התחילו להופיע כדואט. לרוב הם שרו שירים פוליטיים לזכות אנשים עניים ונגד מדיניות השלטונות. בעקבות כך שירים שלהם נאסרו להשמעה ברדיו ובטלוויזיה. למרות זאת הם היו מאוד פופולריים במהלך שנות ה-60 ושנות ה-70 של המאה ה-20. לאחר מלחמת ששת הימים הם כתבו מספר שירים בהם האשימו את מנהיגי המדינה בכישלון צבאי. בעקבות כך הם נעצרו מספר פעמים. בשנות ה-80 של המאה ה-20 הדואט ביצע סבב הופעות בצרפת, לבנון, ליביה, תוניסיה ואלג'יריה. שייח' אימאם נפטר בגיל 76 לאחר מחלה ממושכת. מדיה וקבצים בנושא שייח' אימאם בוויקישיתוף שייח' אימאם, באתר MusicBrainz (באנגלית) שירי שייח' אימאם שייח' אימאם ביוטיוב
Square One

Square One הוא אלבום הסינגל הראשון של להקת בנות הקיי-פופ הדרום קוריאנית בלאקפינק. אלבום הסינגל יצא לאור ב-8 באוגוסט 2016, על ידי חברות התקליטים YG אנטרטיינמנט וג'יני מיוזיק. מתוך אלבום הסינגל יצאו שני הסינגלים: "Boombayah" ו-"Whistle". השירים שנכללו באלבום הסינגל צברו למעלה מ-1.7 מיליארד השמעות ברשתות הזרמות המדיה השונות. אלבום הסינגל הופק על ידי טדי פארק, בקו בום ופיוצ'ר באונס. כדי לקדם את אלבום הסינגל הלהקה הופיעה ב-SBS Inkigayo, שישה ימים לאחר צאתו. בשבוע שלאחר מכן, זכתה הלהקה בפרס במסגרת אותה התוכנית בה הופיעה. הסינגל "Whistle" נמכר בלמעלה מ-2,500,000 עותקים בקוריאה הדרומית. בנוסף לכך, הצליח הסינגל הראשון מתוך אלבום הסינגל, "Boombayah", לכבוש את פסגת מצעד שירי העולם הדיגיטליים. מידע על האלבום Square One באתר MusicBrainz האלבום Square One באתר יוטיוב BLACKPINK - Square One, Discogs (באנגלית) SQUARE ONE, נבדק ב-2020-06-19 SQUARE ONE by BLACKPINK, Genius (באנגלית) BLACKPINK – 붐바야 (BOOMBAYAH) (באנגלית), נבדק ב-2020-06-19 BLACKPINK – 휘파람 (Whistle) (באנגלית), נבדק ב-2020-06-19 "BLACKPINK, BLACKPINK - '붐바야(BOOMBAYAH)' 0814 SBS Inkigayo". August 14, 2016. "BLACKPINK, BLACKPINK - '휘파람'(WHISTLE) 0814 SBS Inkigayo". August 14, 2016. 국내 대표 음악 차트 가온차트!, gaonchart.co.kr US WORLD CHART
Square Two

Square Two הוא אלבום הסינגל השני של להקת בנות הקיי-פופ הדרום קוריאנית בלאקפינק. אלבום הסינגל יצא לאור ב-1 בנובמבר 2016, על ידי חברות התקליטים YG אנטרטיינמנט וג'יני מיוזיק. מתוך הסינגל אלבום יצאו שני הסינגלים: "Playing with Fire" ו-"Stay". אלבום הסינגל הגיע למקום השני במצעד אלבומי העולם. אלבום הסינגל הופק על ידי טדי פארק, שהפיק עבור הלהקה גם את הסינגל אלבום הקודם שלה, Square One. הסינגל הראשון מתוך אלבום הסינגל, "Playing with Fire", הצליח לכבוש את פסגת מצעד שירי העולם הדיגיטליים. אלבום הסינגל הצליח להיכנס למצעדי הבילבורד. בנוסף לכך, הצליח הסינגל השני מתוך אלבום הסינגל, "Stay", להגיע למקום הרביעי במצעד שירי העולם. Square Two, ברשת החברתית אינסטגרם מידע על האלבום Square Two באתר MusicBrainz האלבום Square Two באתר ספוטיפיי האלבום Square Two באתר יוטיוב BLACKPINK - Square One, Discogs (באנגלית) BLACKPINK - Square Two, Discogs (באנגלית) SQUARE TWO, נבדק ב-2020-06-19 World Albums Chart, Billboard SQUARE ONE by BLACKPINK, Genius (באנגלית) BLACKPINK – 붐바야 (BOOMBAYAH) (באנגלית), נבדק ב-2020-06-19 BLACKPINK – 휘파람 (Whistle) (באנגלית), נבדק ב-2020-06-19 SQUARE TWO by BLACKPINK, Genius (באנגלית) "Chart Search "Blackpink"". Billboard. Retrieved 18 November 2016.
Super I/O

במחשבים, Super I/O הוא הכינוי לבקר קלט/פלט הנמצא על לוח האם של המחשב, ותפקידו לספק ממשק נוח להעברת נתונים בין לוח האם ויתר חלקי המחשב, לבין רכיבים היקפיים בעלי רוחב פס נמוך יחסית, במטרה להוריד את העומס מהגשר הדרומי של ערכת השבבים. רכיבים אלו הוצגו לראשונה בשנות ה-80 המאוחרות, תחילה ככרטיסי הרחבה, אך עד מהרה הוטמעו בלוחות האם עצמם. ברוב הלוחות המודרניים שבב ה-Super I/O מולחם ישירות על לוח האם, ומבצע תפקידים שבעבר היו מבוצעים בשבבים נפרדים רבים על לוח האם. שבב סטנדרטי שכזה, מספק פונקציונליות לרכיבים הבאים: בקר תקליטונים תקני. יציאה מקבילית תואמת תקן IEEE 1284. יציאה זו, בת 25 פינים, שימשה לאורך זמן רב כיציאה סטנדרטית עבור מדפסות. בקר UART עבור תקשורת טורית (חיבורי COM) ממשק חיבור PS/2 עבור מקלדת ועכבר. שעון עצר הניתן לתכנות, תואם אינטל 8254. השבב המאכסן את הגדרות ה-BIOS. שבבים שנוצרו עבור לוחות אם חדישים יותר, מכילים בתוכם תכונות נוספות שכמעט ואינן דורשות משאבים, כגון: חיישן המודד טמפרטורה עבור רכיבים מסוימים במחשב, מודד את מהירויות המאווררים, ואת המתח החשמלי של רכיבים במחשב. מנגנון המתריע ל-BIOS על פתיחת מארז המחשב (Chassis intrusion), כך שלא יהיה ניתן לאתחלו כרגיל כל עוד הוא פתוח. ניתן לשנות הגדרה זו ב-BIOS Setup. בקר לשליטה במהירויות מאווררי המחשב. בקר אינפרא-אדום. יציאת משחק (Game port)/יציאת MIDI. יציאה זו בת 15 פינים הייתה ממוקמת סמוך לכרטיס הקול, ושימשה במשך שנים רבות התקני MIDI, ובעבר גם ג'ויסטיקים, עד להפסקת התמיכה בהם עם יציאת מערכת ההפעלה חלונות ויסטה. תמיכה בהתקני Plug and Play מסוג Legacy. בעזרת הכללת מספר גדול שכזה של פונקציות פשוטות יחסית לתוך רכיב אחד, הצליחו יצרני לוחות האם להקטין את עלות הייצור בכך שכבר אין עליהם צורך להכניס התקנים רבים בנפרד לתוך הלוח. השבבים המקוריים שיוצרו תיקשרו עם המעבד דרך אפיק ISA, ובעוד שרכיבים רבים זנחו את השימוש בממשק ה-ISA האיטי יחסית לטובת ממשקים חדישים יותר דוגמת PCI, שבבים רבים עדיין מתקשרים עם המעבד דרך ממשק ISA עקב עומס העבודה הנמוך יחסית שעובר דרך הבקר, וזאת הסיבה שממשק זה עדיין נתמך על ידי יצרניות החומרה והתוכנה. יצרניות שבבי I/O ידועות כוללות את: Winbond (חברה טאיוואנית, שנמכרה מאוחר יותר לחברה טיוואנית אחרת בשם Nuvoton), ITE, Fintek, ו-Microchip Technology. מדיה וקבצים בנושא Super I/O בוויקישיתוף
קליפסו (לוויין)

קאליפסו (CALIPSO) הוא לוויין סביבתי אמריקאי-צרפתי, ששוגר על גבי הטיל דלתא 2 ב-26 באפריל 2006 מבסיס חיל האוויר האמריקני ונדנברג שבקליפורניה. שמו הוא ראשי תיבות של "Cloud-Aerosol Lidar and Infrared Pathfinder Satellite Observations." הלוויין מנטר באמצעות לייזר את העננים במשך 24 שעות ביום. קליפסו טס בתצורה המכונה "A Train" ביחד עם הלוויינים קלאודסאט ששוגר ביחד עמו וכן עם הלוויינים אקווה, אאורה, והלוויין הצרפתי פאראסול. CALIOP מתקן Lidar - LIght Detection And Ranging המספק תמונה אנכית ברזולוציה גבוהה של האירוסולים והעננים. מצלמת שדה רחב - גרסה משופרת של מצלמה מסחרית המשמשת למעקב אחר כוכבים. הותקנה גם בלוויין אקווה רדיומטר באינפרה אדום (IIR) - משמש לאיתור גודל החלקיקים והתכונות האחרות של ענני הצירוס. מכשיר ה-CALIOP מתואם לאמצע תמונת ה-IRR כדי לבצע אופטימיזציה של התצפית. האירוסולים הם חלקיקים המרחפים באוויר בעלי צורות מורכבות ומכילים מגוון של מרכיבים כימיים שיכולים להיות מוצקים או נוזליים ואפילו חלקיקי חומרים מוצקים בתוך טיפות נוזלים. אורך החיים שלם משתנה - כאשר כמה תרכובות אירוסולים חיים רק כמה ימים לפני שהם מתפרקים בעוד שאחרים שוהים באוויר במשך חודשים. מדידת אירוסולים קשה מאוד ולכן יש צורך במגוון רחב של מכשירים. העננים תלויים למעשה באירוסולים כדי להיווצר. האירוסולים מספקים לעננים את הגרעינים שסביבם מתגבשות טיפות המים. עננים הנוצרים באזור שבו האוויר נקי מורכבים מטיפות הנותות להיות גדולות יותר משום שהן נוצרות ממספר קטן יותר של גלעינים, ועננים אלה צפויים ליצור יותר גשם. עננים שנוצרים באזורים מלוכלכים יוצרים הרבה יותר טיפות גשם אך הטיפות קטנות יותר. עננים אלה גם נראים בהירים יותר. באמצעות איסוף בנפרד של הנתונים הללו יסייע קליפסו למדענים להבין את ההשפעות הישירות והעקיפות של האירוסולים על האקלים. אתר האינטרנט הרשמי של קליפסו (באנגלית) מדיה וקבצים בנושא קליפסו בוויקישיתוף לדף הלוויין באתר נאס"א לידיעה על השיגור, באתר "הידען"
Blackpink Arena Tour 2018 "Special Final In Kyocera Dome Osaka"

Blackpink Arena Tour 2018 "Special Final In Kyocera Dome Osaka" הוא אלבום ההופעה הראשון של להקת בנות הקיי-פופ הדרום קוריאנית בלאקפינק. אלבום ההופעה יצא לאור ב-22 במרץ 2019, על ידי חברת התקליטים YGEX. בסמוך לצאתו, יצא אלבום ההופעה השני של הלהקה, Blackpink 2018 Tour ‘In Your Area’ Seoul. האלבום יצא בפורמט של DVD והגיע למקום הראשון במצעד האלבומים של יפן. סיבוב ההופעות הראשון של הלהקה "Blackpink Arena Tour", החל ביולי 2018. במהלך סיבוב ההופעות התקיימו שמונה הופעות בשלוש ערים שונות ביפן, בהן נכחו בסך הכול למעלה מ-125,000 צופים. האלבום מכיל בתוכו קטעים של המעריצים של הלהקה, שצולמו ב-24 בדצמבר 2018. במסגרת הקלטת האלבום, ביצעה הלהקה את להיטיה הידועים "Boombayah",‏ "Whistle",‏ "Stay",‏ "Playing with Fire",‏ "As If It's Your Last" ו-"Ddu-Du Ddu-Du". את אלבום ההופעה תכננו להוציא ב-19 במרץ 2019, אך צאתו נדחתה ל-22 במרץ באותה השנה. מידע על האלבום Blackpink Arena Tour 2018 "Special Final In Kyocera Dome Osaka" באתר MusicBrainz האלבום Blackpink Arena Tour 2018 "Special Final In Kyocera Dome Osaka" באתר Discogs האלבום Blackpink Arena Tour 2018 "Special Final In Kyocera Dome Osaka" באתר ספוטיפיי 【BLACKPINK × TOWER RECORDS】3/22(金)発売『BLACKPINK ARENA TOUR 2018, tower.jp BLACKPINK releases new live album, BLACKPINK 2018 TOUR 'IN YOUR AREA' SEOUL - Live – listen, BLACKPINK releases new live album, BLACKPINK 2018 TOUR 'IN YOUR AREA' SEOUL - Live – listen | Bandwagon | Music media championing and spotlighting music in Asia., ‏2019-09-02 (באנגלית) オリコンデイリー ミュージックDVDランキング 2019年03月20日付 | ORICON NEWS, web.archive.org, ‏2019-03-24 BLACKPINK首場大阪巨蛋公演圓滿成功！與BLINK共度美好平安夜！ – ATC Taiwan, web.archive.org, ‏2019-01-08 "BLACKPINK占據日本媒體頭條！聖誕節演唱會總共吸引五萬人歌迷！" (in Chinese). Greatdaily. 2018-12-26. Retrieved 2018-12-28. (ארכיון) LIVE DVD & Blu-ray『BLACKPINK ARENA TOUR 2018 "SPECIAL FINAL IN KYOCERA DOME OSAKA"』, web.archive.org, ‏2019-06-08 DISC - BLACKPINK OFFICIAL WEBSITE, web.archive.org, ‏2019-02-08 オリコン週間 DVDランキング 2019年03月18日～2019年03月24日 | ORICON NEWS, web.archive.org, ‏2019-03-30
Blackpink 2018 Tour ‘In Your Area’ Seoul

Blackpink 2018 Tour ‘In Your Area’ Seoul הוא אלבום ההופעה השני של להקת בנות הקיי-פופ הדרום קוריאנית בלאקפינק. אלבום ההופעה יצא לאור ב-30 באוגוסט 2019, על ידי חברת התקליטים YG אנטרטיינמנט. ההופעה שנמצאת באלבום התקיימה ב-10 בנובמבר בזירת ההתעמלות האולימפית שבסיאול, קוריאה הדרומית. בסמוך לצאתו, יצא אלבום ההופעה הראשון של הלהקה, Blackpink Arena Tour 2018 "Special Final In Kyocera Dome Osaka". סיבוב ההופעות הקוריאני הראשון של הלהקה "Blackpink World Tour (In Your Area)", החל בנובמבר 2018. במהלך סיבוב ההופעות, קיימה הלהקה שלושים ושש הופעות בעיר בקוריאה הדרומית. אלבום ההופעה כולל בתוכו את ההופעה שהתקיימה ב-10 בנובמבר 2018, בזירת ההתעמלות האולימפית. במסגרת ההופעה, ביצעה הלהקה את להיטיה "Boombayah",‏ "Whistle",‏ "Playing with Fire",‏ "As If It's Your Last" ו-"Ddu-Du Ddu-Du". מידע על האלבום Blackpink 2018 Tour ‘In Your Area’ Seoul באתר AllMusic האלבום Blackpink 2018 Tour ‘In Your Area’ Seoul באתר ספוטיפיי האלבום Blackpink 2018 Tour ‘In Your Area’ Seoul באתר אפל מיוזיק BLACKPINK - Blackpink 2018 Tour In Your Area Seoul, Discogs (באנגלית) Blackpink 2018 Tour in Your Area Seoul - BlackPink | Songs, Reviews, Credits | AllMusic (באנגלית אמריקאית), נבדק ב-2020-06-19 BLACKPINK releases new live album, BLACKPINK 2018 TOUR 'IN YOUR AREA' SEOUL - Live – listen, BLACKPINK releases new live album, BLACKPINK 2018 TOUR 'IN YOUR AREA' SEOUL - Live – listen | Bandwagon | Music media championing and spotlighting music in Asia., ‏2019-09-02 (באנגלית)
Kids in Love

Kids in Love (בעברית: ילדים זה אהבה) הוא אלבום האולפן השני של הדי ג'יי והמפיק המוזיקלי הנורווגי קייגו. האלבום יצא לאור ב-3 בנובמבר 2017 על ידי חברת התקליטים סוני מיוזיקף RCA ואולטרה מיוזיק. מתוך האלבום יצאו שלושה סינגלים. מידע על האלבום Kids in Love באתר MusicBrainz מידע על האלבום Kids in Love באתר AllMusic האלבום Kids in Love באתר Discogs האלבום Kids in Love באתר ספוטיפיי Kids in Love, discogs (באנגלית)
Unchained Melody: The Early Years

Unchained Melody: The Early Years (מוכר כ-The Early Years; בעברית: מנגינה לא מטופחת: השנים המוקדמות) הוא אלבום אוסף של זמרת הקאנטרי האמריקאית ליאן ריימס אשר יצא לאור ב-11 בפברואר 1997 על ידי חברת התקליטים קורב רקורדס. לאור הצלחת אלבום הבכורה הלא-עצמאי שלה, הוחלט להוציא אלבום זה המכיל אוסף של שירים מכל ארבעת אלבומיה הראשונים, העצמאיים והלא-עצמאיים. הוא זכה להצלחה רבה בארצות הברית כאשר הגיע למעמד פלטינה כפולה עם מכירות של למעלה מ-2 מיליון עותקים ולמקום הראשון במצעד הבילבורד 200. בנוסף לכך, הוא הגיע למעמד פלטינה בקנדה ולמעמד זהב באוסטרליה. במצעד הבילבורד 200 השנתי, דורג במקום ה-21. מידע על האלבום Unchained Melody: The Early Years באתר MusicBrainz מידע על האלבום Unchained Melody: The Early Years באתר AllMusic האלבום Unchained Melody: The Early Years באתר Discogs גרג ווקר, ג'וני מולהייר, וילבור סי. ריימס 1997 Accreds.pdf, Dropbox (באנגלית) Gold & Platinum, RIAA (באנגלית אמריקאית) Gold/Platinum, Music Canada (באנגלית אמריקאית)
I Need You

I Need You (בעברית: אני צריכה אותך) הוא אלבום האוסף השני של זמרת הקאנטרי האמריקאית ליאן ריימס אשר יצא לאור ב-30 בינואר 2001 על ידי חברת התקליטים קורב רקורדס. הוא יצא במטרה לסייע לריימס לעמוד בחוזה שלה מול חברת התקליטים קורב רקורדס. ריימס הכחישה את יציאת האלבום מספר ימים לאחר יציאתו וגרמה בסופו של דבר להפסקת הפצתו. אך ב-26 במרץ 2002 הוא הופץ מחדש ביוזמתה של ריימס עם ארבע רצועות נוספות ושיר מקורי חדש. ב-2008 הוא הופץ שוב מחדש במארז מיוחד ביחד עם אלבום הבכורה שלה. האלבום קיבל ביקורות מעורבות ממבקרי המוזיקה שמצד אחד שיבחו את הבחירה במוזיקת הפופ ולאו דווקא במוזיקת הקאנטרי, אך מצד שני מתחו ביקורת על בחירת השירים כאשר טענו כי אף אחד מהם לא ישאיר חותם על המעריצים. בארצות הברית האלבום הגיע למקום הראשון במצעד אלבומי הקאנטרי ולמקום העשירי במצעד האלבומים הכללי. באירופה האלבום זכה להצלחה כאשר דורג במקום השביעי במצעד האלבומים האירופאי, והגיע למעמד זהב בדנמרק ושווייץ ולמעמד פלטינה בפינלנד. בקנדה האלבום הגיע למקום העשירי ולמעמד פלטינה במדינה. בארצות הברית האלבום הגיע למעמד זהב. מידע על האלבום I Need You באתר MusicBrainz מידע על האלבום I Need You באתר AllMusic האלבום I Need You באתר Discogs גרג ווקר, ג'וני מולהייר, וילבור סי. ריימס
עומר סולימאן (מוזיקאי)

עומר סולימאן בערבית: عمر سليمان; נולד ב-1966) הוא מוזיקאי וזמר סורי, אשר מופיע בסנגננות הדבקה והמוזיקה האלקטרונית ואשר מוכר בזכות להיטיו "Warni Warni" ו-"Crystalline"" אשר בוצע יחד עם הזמרת האיסלנדית ביורק. סולימאן נולד וגדל בתל תמר הסמוכה לראס אל עין שבגבול סוריה-טורקיה, את דרכו המוזיקלית החל בשנת 1994 כזמר חתונות באזור מגוריו, ב-2011 בעקבות מלחמת האזרחים בסוריה עזב כפליט את המדינה ועבר להתגורר בטורקיה באותו השנה הופיע בפסטיבל גלסטונברי, ביוני הופיע בפסטיבל הכאוס באוסטין שבטקסס ובדצמבר בפסטיבל פרדס דה קורה בפורטוגל (אנ') ובפסטיבל "All Tomorrow's Parties" שבלונדון. ב-2013 הופיע בקונצרט פרס נובל לשלום באוסלו. שני אלבומיו האחרונים To Syria, with Love ו-Shlon זכו להצלחה גדולה יחסית לשאר האלבומים, כאשר To Syria, with Love דורג במקום ה-35 ברשימת האלבומים הטובים ביותר לשנת 2017 על יד מגזין המוזיקה הבריטי Crack Magazine(אנ') ו-Shlon זכה לשבחים בNME ובגרדיאן הבריטי בנובמבר 2021 הוא נעצר באשמת טרור, כאשר השלטונות הטורקיים טוענים כי הוא חבר במפלגת הפועלים של כורדיסטן (PKK). סולימאן שוחרר יומיים לאחר מכן. סולימאן אמר כי מקום הולדתו השפיע רבות על סגננו המוזיקלי ”המוזיקה שלי באה מהקהילה שממנה אני בא, הכורדים, האשורים, הערבים. כולם בקהילה הזו משפעים אפילו הטורקית מכיוון שהיא כל כך קרובה, היא ממש כאן מעבר לגבול ואפילו העירקית.” מדיה וקבצים בנושא עומר סולימאן בוויקישיתוף אתר האינטרנט הרשמי של עומר סולימאן עומר סולימאן, ברשת החברתית פייסבוק עומר סולימאן, ברשת החברתית אקס (טוויטר) עומר סולימאן, במסד הנתונים הקולנועיים IMDb (באנגלית) עומר סולימאן, באתר סאונדקלאוד (באנגלית) עומר סולימאן, באתר Last.fm (באנגלית) עומר סולימאן, באתר AllMusic (באנגלית) עומר סולימאן, באתר MusicBrainz (באנגלית) עומר סולימאן, באתר Discogs (באנגלית) עומר סולימאן, באתר Songkick (באנגלית) עומר סולימאן, באתר Genius עומר סולימאן, באתר בנדקמפ עומר סולימאן, באתר בילבורד (באנגלית) האתר הרשמי הרצועה המוזיקלית של עומר סולימאן הדון-פופ הפורה מציע זריקת אושר נחוצה מלך הדבקה-טכנו לוהט כתמיד Omar Souleyman: singer held by Turkey over alleged militant links is freed עומר סולימאן: מזמר חתונות לעולם
צלצולי פעמונים

"צלצולי פעמונים" הוא פזמון שכתבו יאיר מדינה ואהובה עוזרי והלחינה וביצעה עוזרי. השיר יצא לאור בשנת 1999. השיר נכלל באלבום הנושא את אותו שם. זמן קצר לאחר הוצאתו גילתה אהובה עוזרי כי היא חולה בסרטן שפגע במיתרי קולה. השיר הוא שיר געגוע לאהוב מן העבר. עם מותה של עוזרי ב־13 בדצמבר 2016 זכה השיר להשמעות רדיו רבות, והגיע למקום השני במצעד ההשמעות הישראלי השבועי של מדיה פורסט. גרסת הכיסוי של איה כורם הופיעה באלבומה "לאלף את הסוסים" בשנת 2011. בשנת 2011, כחלק מפרויקט "2 צדדים למטבע", בו ביצעו אמנים, שירים מסגנון אחר מהסגנון הקבוע שלהם, ביצעה להקת "התבלינים" את השיר. השיר זכה לגרסאות כיסוי נוספות של יואב יצחק, שחקני "זהו זה" בעונות האיחוד בשנת 2020 (מוני מושונוב, שלמה בראבא, דובל'ה גליקמן, אבי קושניר וגידי גוב). גם דקלון וסגיב כהן ביצעו גרסת כיסוי מלווים בעוזרי המנגנת בבולבול טרנג. הראל מויאל ביצע גרסת כיסוי לשיר זה במסגרת הופעותיו. בשנת 2023 ביצע יאיר מדינה, שותפה של עוזרי לכתיבת השיר המקורי, גרסת כיסוי בו השתתפו אומנים רבים ומפורסמים, ביניהם להקת המאכזבים ואייל גולן. גרסה זו של השיר הייתה לסינגל הראשון שהוציאו המאכזבים מאז הוצאת "שה לעולה" שהביא אותם לקדמת התודעה הבינלאומית. אהובה עוזרי - צלצולי פעמונים, סרטון באתר יוטיוב (אורך: 5:02) מילות השיר "צלצולי פעמונים", באתר שירונט לדף השיר באתר הספרייה הלאומית ynet, נפרדים: השירים הגדולים של אהובה עוזרי, באתר ynet, 13 בדצמבר 2016 אורי הייטנר, פינתי השבועית ברדיו: צלצולי פעמונים, באתר של אורי הייטנר, 20 בדצמבר 2016 המקום השני במצעד ההשמעות הישראלי השבועי של "מדיה פורסט" (יש לבחור "שירים מובילים – רדיו – ישראלי", שנה: 2016, שבוע 50: 11 בדצמבר 2016 – 17 בדצמבר 2016), באתר מדיה פורסט, 17 בדצמבר 2016, בדיקה אחרונה ב־13 באוקטובר 2022 לינוי משעלי, ‏הכי אהובה: המיטב של הזמרת אהובה עוזרי, באתר "סרוגים", 13 בדצמבר 2016
הר נורת'האמפטון (אנטארקטיקה)

הר נורת'האמפטון (באנגלית: Mount Northampton ) הוא הר במרכז הרי ויקטורי, באזור חוף בורכגרווינק של ארץ ויקטוריה שבאנטארקטיקה. ההר ממוקם בסמוך ממזרח לקרחון באוורס. גובהו של ההר 2,465 מטרים מעל פני הים; וההר ה-838 בגובהו באנטארקטיקה. ההר התגלה בפברואר 1841 על ידי סר ג'יימס קלארק רוס. רוס נתן להר את שמו. ההר נקרא על שמו של המרקיז מנורת'האמפטון, באותה עת נשיא החברה המלכותית. • Defense Mapping Agency 1992, Sailing Directions (planning Guide) and (enroute) for Antarctica, P 402 קרחון טאקר הר נורת'האמפטון באתר הסקר הגאולוגי של ארצות הברית הר נורת'האמפטון באתר הגאזט האנטארקטי המשווה SCAR של ממשלת אוסטרליה הר נורת'האמפטון באתר peakery (מרחקים לאתרים סמוכים) מידע גאוגרפי והיסטורי הרי אנטארקטיקה לפי גובהם לפי מקור אחר הוא ההר ה-672 בגובהו באנטארקטיקה
קרחון באוורס

קרחון באוורס (באנגלית: Bowers Glacier) הוא קרחון בהרי ויקטורי, באזור חוף בורכגרווינק של ארץ ויקטוריה, שבאנטארקטיקה. הקרחון ממוקם ממערב להר נורת'האמפטון. הקרחון זורם לכיוון צפון; ונשפך אל קרחון טאקר. הקרחון מופה לראשונה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1962. שמו של הקרחון ניתן לו על ידי הוועדה המייעצת לשמות אנטארקטיים. הקרחון נקרא על שמו של צ'סטר ה. באוורס (Chester H. Bowers), מטאורולוג, והנציג הבכיר של ארצות הברית, בתחנת האלט בשנת 1962. קרחון באוורס באתר הסקר הגאולוגי של ארצות הברית קרחון באוורס באתר הגאזט האנטארקטי של ממשלת אוסטרליה קרחון באוורס באתר הגאזט האנטארקטי המשווה SCAR של ממשלת אוסטרליה גאזט השמות האנטארקטיים הרשמי של ארצות הברית מידע גאוגרפי והיסטורי
הדום הקרח באוורס

הדום הקרח באוורס או קרחון ההדום באוורס (באנגלית: Bowers Piedmont Glacier) הוא קרחון הדום, באזור חוף סקוט של ארץ ויקטוריה שבאנטארקטיקה. הקרחון ממוקם בסמוך דרומית לניו הרבור. שטחו של הקרחון 100 קילומטרים רבועים. הקרחון מתמזג בצידו הדרומי עם קרחון בלו. הקרחון התגלה על ידי המשלחת האנטארקטית הבריטית הלאומית (משלחת דיסקברי) אשר חקרה את אנטארקטיקה בין השנים 1901–1904. משלחת דיסקברי לא נתנה לקרחון שם. שמו של הקרחון ניתן לו על ידי המשלחת האנטארקטית הבריטית (משלחת טרה נובה), אשר חקרה את אנטארקטיקה בין השנים 1910–1913. השם ניתן על ידי תומאס גריפית טיילור. טיילור קרא לקרחון על שמו של לוטננט הנרי ר. באוורס, שנספה עם רוברט פ. סקוט בשובם מהקוטב הדרומי. • Parker E. Calkin, Subglagial Geomorphology Surrounding the Ice-Free Valleys of Southern Victoria Land, Antarctica, Journal of Glaciology, Volume 13, Issue 69 1974, pp. 415-429 DOI: https://doi.org/10.3189/S0022143000023194 • D. J. Bennett & B. A. Sissons (1984), Gravity models across the Transantarctic Mountain Front near New Harbour, McMurdo Sound, Antarctica, New Zealand Journal of Geology and Geophysics, 27:4, 413-424, https://doi.org/10.1080/00288306.1984.10422263 הדום הקרח באוורס באתר הסקר הגאולוגי של ארצות הברית הדום הקרח באוורס באתר הגאזט האנטארקטי של ממשלת אוסטרליה הדום הקרח באוורס באתר הגאזט האנטארקטי המשווה SCAR של ממשלת אוסטרליה תחזית מזג אוויר עדכנית ארוכת טווח עבור הדום הקרח באוורס סטטיסטיקות מזג אוויר עבור הדום הקרח באוורס גאזט השמות האנטארקטיים הרשמי של ארצות הברית מידע גאוגרפי והיסטורי מידע היסטורי